Regeringsbeampte steel geld van werkloses | Maroela Media
Thokozani Skosana (42) is Maandag in die Witbank-streekshof op 15 aanklagte van bedrog skuldig bevind.
Skosana was werksaam by die Werkloosheidsversekeringsfonds in 2012 toe hy 'n sakeonderneming met die naam Simajale Transport and General Dealer gestig het. Hy het "spook"-werknemers by die maatskappy geregistreer vir wie hy werkloosheidsversekering ten bedrae van R63 000 geëis het.
Die Valke se eenheid vir ernstige kommersiële misdaad het 'n klag hieroor ontvang en die saak onmiddellik begin ondersoek.
Skosana is gevolglik gearresteer en verklarings verkry van mense wat vals vir werkloosheidsversekering geregistreer is. Hierdie mense het later vir die staat teen Skosana getuig.
Skosana is tot drie jaar tronkstraf gevonnis, wat vir vyf jaar opgeskort is. Die hof het hom ook beveel om die gesteelde geld aan die departement terug te betaal. Hy is ook onbevoeg verklaar om 'n vuurwapen te besit.
Ek betwyfel dit sterk of daar enige eerlikes deesdae meer is. Jy kan letterlik niemand vertrou nie, nie eens die polisie nie.
Ek stem Daniel. Wys jou net hoe gevoelloos en harteloos is hulle. GEEN menslikheid nie.
So daar was geen gevolge vir hom nie. Geen tronkstraf, geen boete, moet net die geld terugbetaal, hoef nie eens rente daarop te betaal nie.
En die arme Vicky moet 2 jaar tronk toe vir n woord Hoe verklaar mens dit
Ek kan nie verstaan wat die vuurwapen bevoegdheid met die uit te waai nie. Dit is nou die 2de skuldigbevinding met dieselfde uitslag oor vuurwapen besit. Probeer iemand iets sê? Sekerlik maak enige skuldigbevinding dit onaanvaarbaar om 'n lisensie te bekom?